پرزیدنتی رجب طیب اردوغان، آسیادا ایشبیرلیگی و گووئن آرتیران تدبیرلر کونفرانسی‌نین دونیا اوچون خیرلره وسیله اولماسینی دیله‌دی.
پرزیدنت اردوغان، آسیادا ایشبیرلیگی و گووئن آرتیریجی تدبیرلر کونفرانسی (AİGK) 5. دولت و حکومت باشقان‌لاری ذیروه‌سی‌نین آردین‌دان یوردا دؤندو.
اردوغان، اجتماعی پایلاشما سایتی توئیتر آدرسین‌دن ائتدیگی آچیقلامادا سفره باغلی قیمتلندیرمه‌لر ائتدی.
اردوغان قیمتلندیرمه‌سینده،  ایجلاس‌دا ائتدیگیم چیخیشدا بؤلگه‌سل و قلوبال حادثه‌لرین دونیادا نظمین دئییل، تأسف کی، نظمسیزلیگین حاکم اولماسینا یول آچدیغینی، تورکیه اولا‌راق بیزیم ایسه اطرافیمیزداکی دینامیکلری باریش، ریفاه و ثابت‌لیک ایستیقامتینده فورمالاشدیرماغین تلاشیندا اولدوغوموزو ایفاده ائتدیم. سوریه، ترور پروبلمی، باریش و ثابت‌لیگی زده‌له‌ین تک طرف‌لی تحریم‌لر، قودس کیمی قلوبال و بؤلگه‌سل حساس‌لیق ایچه‌رن موضوعلاردا اولدوبیتدی تلاشلاری باشدا اولماقلا، کونفرانسین  هر جور پروبلم‌لر قارشی‌سیندا اورتاق آددیم‌لار آتابیله‌جگمیز بیر پلاتفورم اولا بیله‌جینی وورغولاییب."دئدی.
کونفرانس و ایجلاس مارژیندا ​​بیر سیرا ایکیطرف‌لی گؤروشمه‌لر ده اولدوغونو وورغولایان اردوغان،
"ایران پرزیدنتی حسن روحانی، چین دولت باشقانی شی جین پینگ، اؤزبکیستان پرزیدنتی شؤوکت میرزیویئو و قطر امری شیخ تمیم بن حمد ال ثانی ایله اؤلکه‌لریمیز آراسین‌داکی علاقه‌لری گوجلندیرمه‌یه وسیله اولا‌جاق وئریملی دانیشیق‌لار رئاللاشدیردیق. آسیادا ایشبیرلیگی و گووئن آرتیران تدبیرلر کونفرانسی‌نین دونیامیز اوچون خئیرلره وسیله اولماسینی دیلییرم. باشدا ائو صاحبی تاجیکیستان اولماقلا بوتون عضو اؤلکه‌لرین دولت و حکومت باشقان‌لارینا بو اهمیت‌لی پلاتفورما وئرمیش اولدوق‌لاری دسته‌یه گؤره تشککور ائدیرم."  ایفاده‌لرینی ایستیفاده ائتدی.
